یمن میں وبائی امراض سے تشویشناک صورتحال

یمن میں وبائی امراض کے شکار مریضوں کی تعداد میں دن بدن تشویشناک حد تک اضافہ ہو رہا ہے۔

خبر کا کوڈ: ۴۲۹۱۵۱

تاریخ: ۲۴ مهر ۲۰۱۷ - ۱۲:۵۷

رسا نیوز ایجنسی کی رپورٹ کے مطابق، عالمی امدادی ادارے ریڈ کراس نے خبردار کیا ہے کہ رواں سال کے آخر تک 6 لاکھ یمنی وبا کا شکار ہوجائیں گے۔

ریڈکراس کی حالیہ رپورٹ کے مطابق رواں سال دسمبر تک ہر 45 یمنیوں میں سے 1 وبائی مرض میں مبتلا ہو چکا ہوگا۔

یمن پر آل سعود کی یلغار کے سبب یہاں کی عام زندگی بری طرح متاثر ہوگئی ہے اور اس ملک کی طبی سہولتیں تباہ و برباد ہو گئی ہیں۔

ریڈکراس اور اقوام متحدہ کی سلامتی کونسل کے مطابق تاحال تین لاکھ ستر ہزار سے زائد یمنی وبائی امراض کا شکار ہو چکے ہیں اور اپریل 2017 سے لیکر اب تک 1800 سے زائد افراد اپنی جان سے ہاتھ دھو چکے ہیں۔

واضح رہے کہ گزشتہ ایک سال کے دوران دوسری مرتبہ یمن میں کوئی موذی مرض پھیلا ہے۔

یمن پر سعودی عرب کی گذشتہ دو سال کی جارحیت میں اب تک 8 ہزار سے زائد افراد شہید اور44500 سے زیادہ افراد زخمی اور لاکھوں متاثر ہوئے ہیں۔ /۹۸۸/ ن۹۴۰